o
KÄÄNNEKOHTA
Tervetuloa seuraamme! Olen Muyiwa Olarewaju.
Missä näkee Oscar Ewolon, Marcos Sennan, Cyrille Domoraudin, -
Nicola Legrottaglien ja Kakan kaltaisia MM-tason -
jalkapallotähtiä yhdessä kentän ulkopuolella?
Juuri tässä ohjelmassa!
Aivan oikein, näette täällä tänään viisi jalkapallosankaria!
Ensimmäinen tarinamme on myös hyvin mielenkiintoinen! Syitä on kaksi.
Ensimmäinen on se, että monet afroamerikkalaiset haluavat -
epätoivoisesti saada tietää afrikkalaisista esi-isistään.
Se on ollut vaikeaa ja monin tavoin miltei mahdotonta.
Lopultakin voimme saada valaistusta asiaan!
Tuottajamme Erica Linney otti haasteen vastaan!
Tulos oli mielenkiintoinen, mutta ei yllättävä.
Selitän myöhemmin, miksi!
Tässä Erican tarina!
Aloittaessani Käännekohdassa eräs raporttimme käsitteli -
Ghanan orjapalatseja.
Victor Oladokun seurasi vangittujen orjien jälkiä -
keräämisselleistä niin kutsuttuun Kohtaan, josta ei ole paluuta.
Siitä sadattuhannet afrikkalaiset laivattiin merelle lastina.
He eivät enää koskaan näkisi kotimaataan.
Nähtyäni raportin kymmenisen vuotta sitten olen miettinyt, asteliko -
jomman kumman isovanhempani isoisovanhempi sitä polkua, -
vai alkoiko kyynelten polku jostain muualta.
Sitä en koskaan saisi tietää!
Sitten kuulin Afrikan esi-isät -järjestöstä.
Nykytiede pystyy jäljittämään geneettisesti afroamerikkalaisten -
juuret tarkkaan asuinpaikkaan ja ihmisryhmään Afrikassa.
Pari kuukautta sitten tilasin järjestöltä näytetarvikkeet.
Tein DNA-testin selvittääkseni äitini puoleisen suvun.
Odotan innolla tietoa siitä, mistä päin olen lähtöisin!
Sydän sanoo, että olen Ghanasta. En tiedä miksi.
Lopultakin tulokset ovat valmiit! Nyt jännittää kovasti!
Yleensä tulokset lähetetään postitse.
Saan omani nopeammin järjestön päätoimipaikasta Silver Springistä.
Tapaan johtaja Gina Paigen, yhden perustajista.
Otetaan selvää, olenko sukua sinulle!
Tutustuin Ginaan. Hän haluaa auttaa mustia tuntemaan itsensä.
Sen lisäksi hän haluaa kannustaa heitä auttamaan Afrikkaa.
Kiitos paljon, että sain tulla tänne kuulemaan omat tulokseni!
Saanko sitä ennen kysyä, mikä sai sinut perustamaan järjestön?
Liikekumppanini tohtori Rick Kittlesin unelma oli selvittää, -
mistä hän oli lähtöisin. Hän selvitti geeniperimänsä.
Sitten hän keräsi tietokannan afrikkalaisista suvuista.
Niin hän sai toivomansa vastauksen.
Pystymme nyt selvittämään saman kaikille halukkaille.
Miten hän keräsi kaiken sen tiedon?
Matkustiko hän joka maahan?
Kootakseen näytteet tietokantaan hän teki yhteistyötä kaikkialla -
Afrikassa olevien tutkijoiden kanssa.
Siten saimme tiedot syntyperäisen väestön DNA-näytteistä.
Historiantutkijat, antropologit ja kielitieteilijät auttoivat -
varmistamaan, että näytteet otettiin väestöstä, -
jota vietiin orjiksi Atlantin yli.
Mitä toivot järjestön tulevaisuudelta?
Tehtävämme on muuttaa ihmisten kuvaa itsestään ja Afrikasta.
Haluamme heidän elävän yhteydessä menneeseen, tyytyväisinä itseensä.
Haluamme heidät mukaan toimimaan Afrikan puolestapuhujina, -
sivistäjinä, sijoittamaan Afrikkaan, antamaan takaisin.
Olemmehan osa sen älypankkia.
Minä tulin tänne ainakin selvittämään juuriani!
Ennen kuin kerrot tulokset, haluan kertoa jotakin!
Uskon olevani Ghanasta.
Muuta syytä kuin tunne sydämessä siihen ei ole.
Olenko oikeassa?
Olemme seuranneet vain sukupuusi yhtä haaraa.
Seurasimme äitisi äidin äidin haaraa, eikä se johtanut Ghanaan.
Se ei silti tarkoita, ettetkö voisi olla sieltä.
Joku muu sukupuusi haara voi johtaa sinne.
Sinun esi-isäsi olivat Balante-heimoa Guinea Bissausta.
Mielenkiintoista on se, että "balante" tarkoittaa niitä, -
jotka vastustavat.
Onko luonteessasi siitä merkkejä?
Vain vähän. Onpa hassua!
Isoäitini, hänen äitinsä ja serkkuni - siis naispuoliset -
ovat hyvin voimakastahtoisia.
Sanon heitä voimakastahtoisiksi! Miksi heitä kutsuttiin niin?
He vastustivat kovasti orjuutta.
Maa on nykyään hyvin pieni.
Se oli ensimmäisiä Portugalin siirtomaita.
Portugalilaisten oli erittäin vaikea asettua maahan, koska -
ihmiset vastustivat niin kovin. Nimitys on peräisin siitä.
Guinea Bissau! Täytyypä käydä siellä!
En ole koskaan edes kuullut Guinea Bissausta!
Olet täydellinen esimerkki siitä, miksi työmme on niin tärkeää.
Useimmat meistä eivät ole kuulleet yhdestäkään Afrikan maasta.
Et tiennyt, että Guinea Bissauta on olemassakaan.
Nyt maailmasi on avartunut. Samalla näet laajemmin Afrikan -
ja oman paikkasi mantereella maailmankansalaisena.
Kyllä. Eräs seikka auttaa minua todella paljon.
En ole vaikea ihminen, mutta tiedän joskus vastustavani asioita, -
vaikka tiedän, että se ei ole oikein.
Nyt ainakin ymmärrän sen. En enää vastusta vastahakoisuutta.
Kiitos paljon, arvostan tätä todella paljon!
On jännittävää, että olet osa Afrikan esi-isäperhettä!
AFRIKAN ESI-ISÄT
Se oli tarina Ericasta ja seuranani on Hän, joka vastustaa.
Kiitos, että liityit seuraani! - Kiitos kutsusta!
Näytät kauniilta, kuten aina! - Kiitos!
Tuloksesi eivät olleet yllätys.
Erica näyttää vastustamattoman viehättävältä, -
mutta Se, joka vastustaa, on tällainen: -
"Luojan tähden, kuuntele!"
Pyydän, älä kerro!
Mikä oli yllättävintä siinä, mitä sait selville?
Se, että en ollut aiemmin kuullut Guinea Bissausta.
Nigeria ja Ghana ovat aina olleet tuttuja minulle.
Guinea Bissausta en ollut kuullut. Siksi luulin olevani Ghanasta.
Tiesit sekä Nigeriasta että Ghanasta.
Miksi luulit olevasi juuri Ghanasta etkä Nigeriasta?
Mikä Nigeriassa on vikana?
Ei mikään, pidän siitä, olen käynyt siellä usein!
Jostain syystä vain tunsin niin sydämessäni.
Olen silti tyytyväinen Guinea Bissauhun.
Olen lukenut Guinea Bissausta.
Ymmärrän nyt, mitä maa on käynyt läpi.
Vaikka se olikin pieni, se todella vastusti portugalilaisia.
He taistelivat kunnon taistelun. Vastapuolella vain oli ylivoima.
Mitä nämä paljastukset käänteineen merkitsevät sinulle?
Se on ikään kuin palapelin puuttuva pala. Sinä voit jäljittää esi-isäsi.
Tunnet perinteesi ja kulttuurisi ja voit noudattaa niitä.
Minä en! Pääsin ajassa taaksepäin vain neljä sukupolvea.
En lainkaan tiennyt mitään aiemmista sukupolvista, -
perinteistämme tai kulttuuristamme.
Niiden selviäminen oli kuin palapelin puuttuva pala.
Nyt tiedän, mistä olen, millainen on minun kansani ja -
tällaisia asioita oli kulttuurissa, jota meillä oli tapana noudattaa.
On kuin olisi löytänyt kauan kadoksissa olleen perheenjäsenen.
Keskustelua aiheestahan on käyty jo vuosia ympäri maailmaa.
Miksi sinusta on niin tärkeää selvittää nämä asiat?
Mitä väliä sillä on, että olet kansasta, -
joka vastusti portugalilaisia? - Sitä, että...
Kotimaastaan kaapatulta ihmiseltä on viety kaikki tuttu: -
oma kieli, kulttuuri ja perhe.
Hänen on pakko aloittaa aivan alusta.
Hän haluaa tietää, mistä on lähtöisin.
Täällä kasvaessa opetetaan Amerikan historiaa, joka alkaa orjuudesta.
Syntyy käsitys, että emme ole muuta olleetkaan, kuin orjia.
On tärkeää voida katsoa menneeseen ja sanoa: -
Ei, me olimme jotakin ennen orjuutta!
Se on se tärkeä asia meille ja sitä meillä ei ole!
Mielestäni jos... jos...
Se pitää kokea itse, ennen kuin sen voi todella ymmärtää!
Miltä tuntuisi olla täysin ilman omaa historiaa ja kulttuuria, -
yrittää elää itsensä tuntien tietämättä, mistä on tullut.
Aiotko mennä käymään Guinea Bissaussa, elää siellä -
jonkin aikaa ja liittyä vastarintaliikkeeseen?
En liity vastarintaliikkeeseen.
Olisi ilman muuta hienoa käydä siellä.
Kiitos vierailusta ohjelmassa! - Kiitos!
Tuntuvatko nimet Oscar, Cyrille, Marcos, Nicola ja Kaka tutuilta?
Annan teille vihjeen varmuuden vuoksi: Maailmanmestaruuskisat!
Tauon jälkeen kuulemme jalkapallon suurimpien tähtien -
viimeisimmät kuulumiset kentän ulkopuolelta!
Jalkapallo on urheilulaji, josta syntyy unelmia kaikkialla.
Se on urheilulaji, joka voi täyttää unelmat.
Mutta opin, että unelman tavoittelun paras palkinto, -
täydellinen vapaus, -
ei löydy niinkään pallosta, pelistä eikä edes itse urheilulajista, -
vaan ihmisestä.
Niinkuin maa tuottaa kasvunsa ja kasvitarha saa siemenet versomaan -
saattaa Herra versomaan kiitoksen ja vanhurskauden kansojen nähden.
Tervetuloa seuraamme jälleen!
Saatat pitää jalkapallosta ja haaveilla voittomaalista -
MM-kisojen loppuottelussa.
Jos et, tiedät silti mitä merkitsee, kun on unelma.
Sen tiesivät myös miehet, jotka halusivat jalkapalloammattilaisiksi.
He toivoivat pääsevänsä kerran pelaamaan maailmanmestaruudesta.
Bretagne, Ranska
Olen aina haaveillut urasta ammattilaisjalkapalloilijana.
Olen kongolainen, mutta kasvoin Ranskassa.
Pelasin koko ajan.
Jos äiti lähetti kauppaan, otin pallon mukaan.
Kuten kaikki muutkin pojat, haaveilin toteuttavani unelmani.
Harjoittelin joka päivä.
Ennen jalkapalloseuraa pelasimme eri kaupunginosia vastaan.
Pelasimme koko iltapäivän.
Äidin piti käskeä minua syömään monta kertaa.
Kun pallo oli minulla, voin unohtaa kaiken muun.
Olin 17 tai 18 pelatessani ammattilaisena ensi kertaa.
Siitä lähtien olen pelannut ammattilaisten kanssa.
Nyt pelaan Kongon maajoukkueessa.
Villarreal, Espanja
Valitsin jalkapallon.
Synnyin köyhällä seudulla Brasiliassa.
Aloin pelata kadulla 6-vuotiaana.
Pelasin joukkueessa Sao Paulossa ensi kertaa 12-vuotiaana.
Onnistuin ja urani lähti nousuun!
Halusin todella kovasti ammattilaiseksi.
Taito pelata on syntymälahjani. Rakastan jalkapalloa.
Kuka tahansa, rikas tai köyhä, voi pelata jalkapalloa.
Se tuo ihmiset yhteen.
Pariisi, Ranska
Isäni ja setäni olivat jalkapalloilijoita,
Veljeni pelaavat jalkapalloa. Jalkapallo on minulla veressä.
Ennen kuin tulin Ranskaan pelasin Afrikassa avojaloin.
Oli mahtavaa pidellä ensi kertaa nappulatossuja kädessäni.
Tuntemattomana avojaloin pelannut oli päässyt eteenpäin ja voi -
alkaa työn edetäkseen oikeassa jalkapallossa.
Vasta 20-vuotiaana oivalsin, että voisin pelata ammattilaisena.
Sen jälkeen haaveilin näkeväni maani lipun kohoavan salkoon.
Torino, Italia
Perin isän rakkauden jalkapalloon. Aloin pelata 8-vuotiaana.
Ammattilaisjalkapallo on aina ollut haaveeni.
Isäni innostuksesta ja italialaisten asenteesta näkee, -
että he todella rakastavat jalkapalloa ja pelaajien peliä.
Olen aina tiennyt sen.
Halusin onnistua ja antaa vanhemmilleni aihetta ylpeyteen, -
erityisesti isälleni, jolla oli sama haave.
Aloitin ammattilaisena 18-vuotiaana.
Nyt haaveeni on pelata Etelä-Afrikan MM-kisoissa.
Jokainen haluaa pelata niin tärkeässä ottelussa.
Se olisi kaikille vielä yksi osoitus siitä, että Jumala on -
uskollinen kaikissa teoissaan.
Hän pitää aina lupauksensa, jotka ovat aina totta ja selkeät nähdä.
Madrid, Espanja
Synnyin Brasiliassa. Aloin pelata 8-vuotiaana. Rakastin jalkapalloa.
Oli hauskaa harjoitella ja nauttia päivistä.
Lapsena jalkapallo edusti minulle sitä.
Tässä vaiheessa elämääni ja uraani elän saavuttaakseni tavoitteita.
Kaikella, mitä teen, on tietty suunta ja tarkoitus.
Siitä saan intoa pyrkiä unelmiani kohti.
Kolminkertainen olympiamitalisti Gail Devers kehotti unelmoimaan.
"Tavoitteen toteuttamiseen tarvitaan luottamusta ja uskoa. -
Älkää unohtako, että kaikki on mahdollista niille, jotka uskovat!"
Tauon jälkeen mies, joka ei tiennyt, mitä halusi, -
valitsee kaiken!
Jos ei nisun jyvä putoa maahan ja kuole, niin se jää yksin.
Mutta jos se kuolee, se tuottaa paljon hedelmää.
Joka elämäänsä rakastaa, menettää sen.
Mutta elämäänsä maailmaassa vihaava säilyttää sen iankaikkisesti.
Tervetuloa seuraamme jälleen!
Useimpien mielestä seuraavan tarinan mies oli itsekäs.
Joidenkin mielestä hän oli vain hämmennyksissään.
Niin tai näin, kaksoiselämä johti liukkaalle rinteelle, -
joka vei vain yhteen suuntaan.
Kuljon äidin kengät jalassani.
Siskoni ja veljeni kutsuivat minua Tonetteksi!
Lapsena Tony Speres käytti äidin asusteita perheen huviksi.
Hän ei aavistanut, että viaton leikki oli merkki sisäisestä ristiriidasta.
Yksin ollessanikin tein niin salaa ja kävelin talossa äitiäni ja -
siskoani jäljitellen.
Tonyn kasvatti yksinhuoltajaäiti. Hän ei tuntenut isäänsä.
Häneltä puuttui miehen ohjaus ja suoja -
varsinkin ylä-asteella, kun häntä kiusattiin homoudesta.
En ollut harrastanut seksiä miehen kanssa kuin ajatuksissani.
Mutta jo silloin lähtökohdat veivät harhapolulle.
Menin antikvariaatteihin. Näin miesten harrastavan seksiä -
kopeissa, joiden ovi aukesi kolikoilla.
Ensi kertaa sen nähdessäni olin hermostunut ja peloissani.
Varttuessaan Tony kävi yhä kirkossa.
Mielessä kamppailivat halu palvella Herraa ja homoseksuaaliset halut.
Siellä saarnattiin asioista, jotka vievät helvettiin, -
mutta myös anteeksiannosta.
Tony häpesi, eikä kertonut kamppailustaan kenellekään.
17-vuotiaana hän tapasi salattua elämää elävän miehen.
Mies viekoitteli Tonyn ensimmäiseen homoseksuaaliseen kokemukseen.
Miesroolimalli oli niin kaivattu, että suhde jatkui vuoden.
Menimme ensin ulos ja sitten hänen kotiinsa, pohjakerrokseen.
Vaimo oli yläkerrassa.
Mies oli aina paikalla tarvittaessa.
Vitsailimme ja nauroimme ja loppu tuli kylkiäisenä.
Yliopistossa Tony alkoi elää kulissielämää.
Siinä alakulttuurissa näyttäydytään tyttöystävä vierellä.
Kun kukaan ei näe, vierellä on myös mies.
Tony jatkoi kaksoiselämää koko yliopistoajan.
Sen jälkeen hän eli täysin homoseksuaalista elämäntyyliä.
Hän kävi homoseksuaalien kohtaamispaikalla harrastamassa -
seksiä 4-5 kertaa melkein joka päivä.
Sanoin aina: "Jumala, voisin yhtä hyvin kuolla! Miksi loit minut? -
Tiedän tekeväni väärin!"
Se oli piinaa, koska tiesin, etten pysty muuttumaan.
Sitä kesti 10 vuotta.
Hän kävi silti koko ajan Camp Danion -kirkossa.
Elämä piti muuttaa, ennen kuin olisi liian myöhäistä.
Hän ymmärsi kouriintuntuvasti, että se ei ollut tervettä.
Se oli luonnotonta.
Kristitty ei voi olla homoseksuaali.
Eräänä päivänä kotonaan hän alkoi huutaa Herraa pelastuksekseen.
Oli Uudenvuoden aatto ja Tony meni iltakirkkoon.
Hän kohtasi rakastavan Jumalan.
Etsin oikeaa Herraa, joka oli vapauttanut monia kaltaisiani.
"Jumala, jos vapautit heidät, voit vapauttaa minutkin!"
Kuten monasti ennenkin Tony käveli alttarille katuakseen syntejään, -
pyytääkseen anteeksiantoa ja täyttä vapautusta.
Sanoin: "Jumala, tässä olen."
Taakka katosi. Tunteeni olivat samat, mutta raskas tunne katosi.
Tony ei ole palannut takaisin entiseen elämäntyyliin.
Seuraavat 4 vuotta Tony kävi uskollisesti kirkossa, -
luki raamattuaan ja antoi Jumalan muuttaa hänet.
Jumala istutti häneen toivon löytää vaimo. Silloin hän tapasi Felician.
Puoli vuotta seurusteltuaan Tony kertoi hänelle menneestä.
Sanoin: Olin ennen homo, makasin miesten kanssa.
Hän vastasi: "Rakastan sinua silti!"
Puoli vuotta myöhemmin pidettiin häät.
En koskaan ajatellut meneväni naimisiin -
kauniin naisen kanssa, joka todella rakastaa Jumalaa.
Tonya hämmästyttää Herran pyyteetön rakkaus menneisyydestä riippumatta.
Kaikesta on jo kauan.
Se, että olen tässä -
että minulla on uusi elämä -
uusi ajattelutapa -
hämmästyttää minua vieläkin.
Se oli Tonyn tarina.
Ilo uudesta elämästä on se, minkä jaamme kanssasi ja -
tuomme eteesi joka viikko ja päivä.
Mitä on uusi elämä?
Mitä on uudestisyntyminen, josta kuulee puhuttavan?
Mitä on uusi alku?
Sitä, että tuntuu kuin menneitä asioita ei ikinä olisi tapahtunut.
Kaikki, minkä kanssa kamppaili, mitä ei voinut kestää, -
Jumala ottaa pois.
Hän antaa uuden alun.
Se on täynnä rauhaa ja tulevaisuudentoivoa.
Tuo kaikki alkaa ensiaskeleesta, kun annat Hänen antaa anteeksi.
Arkkipiispa Desmond Tutu on sanonut, että -
ilman anteeksiantoa ei ole tulevaisuutta.
Jumala haluaa antaa anteeksi sisälläsi olevat asiat.
Rukoillaan siis yhdessä!
Jumala, Isä, kiitos pojastasi Jeesuksesta! -
Kiitos että uhrasit hänet syntieni tähden. -
Tiedän, että olet valmis antamaan anteeksi. -
Otan anteeksiantosi vastaan. -
Tule sydämeeni ja elämääni Jeesus. -
Anna minun aloittaa alusta. -
Anna minun kokea, mitä on uusi elämä, josta moni puhuu. -
Anna uusi alku! -
Kiitos, että kuolit puolestani! -
Aamen!
Jos rukoilit kanssani tai haluat jonkun rukoilevan kanssasi, -
kerro siitä meille!
Tauon aikana näet, miten!
Tauon jälkeen sielua koskettavaa musiikkia!
Vanhurskasten polku on kuin aamurusko, -
joka kirkastuu kirkastumistaan sydänpäivään saakka. Sananl. 4:18
Toivomme innoittaneemme sinua tässä ohjelmassa!
Rohkaisen sinua muodostamaan käsityksen lähtökohdistasi -
ja unelmoimaan siitä, minne haluat mennä!
Tunne itsesi ja pidä suurissakin vaikeuksissa mielessä, -
että Herran avulla mahdoton on mahdollista!
Sinun pitää vain uskoa Häneen!
Lopuksi Kutless ja "Mitä usko saa aikaan"!
Käyttehän kotisivuillamme tai Facebookissa
Olisi mukava kuulla sinusta! Näkemiin ensi kertaan!
KUTLESS MITÄ USKO SAA AIKAAN
Jokainen kaatuu joskus
on vain löydettävä voimaa nousta tuhkasta
ja aloittaa alusta
Jokaiseen koskee joskus
enemmän kuin luulee kestävänsä
mutta olet vahvempi, vahvempi kuin luulet
Älä anna periksi nyt
aurinko paistaa pian
sinun on kohdattava pilvet
löytääksesi niistä hopeareunan
Olen nähnyt unelmien siirtävän vuoria
toivon, joka ei koskaan lopu
ei edes silloin, kun taivas putoaa
Olen nähnyt ihmeiden tapahtuvan kuin itsestään
hiljaisiin rukouksiin vastattavan
murtuneista sydämistä tulee täysin ehjiä
uskon ansiosta
Kuulemasi ei haittaa
mahdoton-sanaa ei ole olemassakaan
on vain tekosyy olla yrittämättä.
Suomennos: Sirpa Siitonen